## 

**ОДОБРЯВАМ:**

**АМЕЛИЯ ГЕШЕВА**

**ПРОГРАМЕН ОПЕРАТОР И**

**ЗАМЕСТНИК-МИНИСТЪТ НА КУЛТУРАТА**

## ФОНД ЗА ДВУСТРАННИ ОТНОШЕНИЯ НА ПРОГРАМНО НИВО

Подкрепа за учебни визити – Схема за подкрепа на пътувания в България и Лихтенщайн, Исландия и Норвегия

Финансирането е предназначено за установяване на партньорства и подготовката на съвместни проектни предложения по шестте покани, по Програма PA14 “Културно предприемачество, наследство и сътрудничество“.

1. **Въведение**

Програма PA14 “Културно предприемачество, наследство и сътрудничество“, финансирана от ФМ на ЕИП 2014-2021 г. е с фокус върху културата и културното наследство като ресурси за местно и регионално развитие чрез мерки за културно предприемачество, заетост и социално включване. Дефинирани са следните сфери на подкрепа, в рамките, на които ще се финансират проектни предложения:

1. Управление, опазване и консервация на културното наследство, свързани с националното, регионалното и местното развитие;
2. Документиране и достъпност на културата и културното наследство;
3. Културно предприемачество;
4. Привличане на публика с цел подчертаване на разнообразието на културата, по-добрата осведоменост и по-качественото образование;
5. Създаване на мрежи и иницииране на международен културен обмен.

По Програма PA14 “Културно предприемачество, наследство и сътрудничество“ ще се подкрепят проекти, които подобряват условията на представяне на колекции на музеи, галерии, библиотеки и читалища, както и такива, които документират културната история на социални, етнически и културни малцинства, и групи. Разширяване на достъпа до култура е също сред целите на програмата, като ще бъдат финансирани проекти, които създават ново културно съдържание чрез организирането на фестивали, представления, пътуващи постановки, изложби, културни маршрути и др.

За постигане на целите описани по-горе, Програмният оператор на Програма PA14 “Културно предприемачество, наследство и сътрудничество“ ще обяви покани за набиране на проектни предложения, съгласно следния предварителен график:

|  |  |  |
| --- | --- | --- |
| **№** | **Резултат** | **Индикативни дати на обявяване на покани за кандидатстване** |
| 1. | „Подобрени условия за управление на културното наследство“ |  |
| * 1. Представяне на културното наследство в ревитализирани, възстановени и реновирани пространства. | | Ноември, 2019 г. |
| * 1. Дигитална достъпност на обекти на културното наследство. | | Септември, 2019 г. |
| 2. | „Подобрен достъп до изкуства и култура“ | Февруари, 2019 г.  Септември, 2020 г. |
| 3. | „Подобрена информираност за изкуства и култура на етнически и културни малцинства (фокус върху роми)“ | Април, 2019 г.  Април, 2021 г. |

1. **Покана за двустранни инициативи и схема за подкрепа на пътувания**

Общата цел на настоящата Покана за двустранни инициативи е да бъдат подкрепени дейности за задълбочаване на двустранните отношения между организации от Страните донори и Р. България в рамките на Програма PA14 “Културно предприемачество, наследство и сътрудничество“.

Конкретната цел на настоящата покана е чрез финансиране на разходи за пътуване и престои да се подпомогне установяването на двустранни партньорства между организации от Р. България и Страните донори, които имат намерение да участват с проектни предложения по бъдещите Покани по Програмата.

1. **Допустими кандидати**

Допустимите кандидати по настоящата Покана, са организации от Р. България или Страните донори, които са действащи и работят в културния сектор.

Министерство на културата ще обяви 6 (шест) покани за подаване на проектни предложения, като индикативни дати са посочени в т.1. По отделните покани са допустими кандидати, както следва:

|  |  |  |  |
| --- | --- | --- | --- |
| **№** | **Резултат** | **Допустими кандидати** | **Допустими партньори** |
| 1. | „Подобрени условия за управление на културното наследство | Всяка нетърговска публична организация, установена в Р.България, чиято основна дейност е в културния или творческия сектор, както е дефинирано в Регламен (ЕС) №1295/2013г. на Творческа Европа, включително общините и областните администрации.  Физическите лица са недопустими. | Всяка нетърговска, публична или неправителствена организация, установена в България или Страните донори.  Физически лица са недопустими. |
| 2. | „Подобрен достъп до изкуства и култура“ | Всяка нетърговска, публична, частна организация и неправителствена такава, чиито основна дейност се осъществява в културния или творческия сектор, както е дефинирано в Регламент (ЕС) №1295/2013г. на Програма „Творческа Европа, включително общини и областни администрации .  Физическите лица са недопустими. | Всяка нетърговска, публична или частна организация, както и неправителствена такава, установени в България, чиято основна дейност се осъществява в културния или творческия сектор, както е дефинирано в Регламен (ЕС) №1295/2013г. на Програма „Творческа Европа.  Всяка организация, публична или частна, търговска или нетърговска, както и неправителствена такава, установени в Страните донори, чиито основна дейност се осъществява в културния или творческия сектор, както е дефинирано в Регламент (ЕС) №1295/2013г. на Програма „Творческа Европа, включително общини и областни администрации .  Физическите лица са недопустими. |
| 3. | „Подобрена информираност за изкуства и култура на етнически и културни малцинства (фокус върху роми)“ | Всяка нетърговска, публична, частна организация и неправителствена такава, чиито основна дейност се осъществява в културния или творческия сектор, както е дефинирано в Регламент (ЕС) №1295/2013г. на Програма „Творческа Европа, включително общини и областни администрации .  Физическите лица са недопустими. | Всяка нетърговска, публична или частна организация, както и неправителствена такава, установени в България, чиято основна дейност се осъществява в културния или творческия сектор, както е дефинирано в Регламент (ЕС) №1295/2013г. на Програма „Творческа Европа.  Всяка организация, публична или частна, търговска или нетърговска, както и неправителствена такава, установени в Страните донори, чиито основна дейност се осъществява в културния или творческия сектор, както е дефинирано в Регламент (ЕС) №1295/2013г. на Програма „Творческа Европа”, включително общини и областни администрации .  Физическите лица са недопустими. |

1. **Допустими дейности по настоящата покана**

Настоящата Покана е отворена за всеки един от Резултатите посочени в т.1 и допустими кандидати/партньори по т.3.

Настоящата Покана за двустранни инициативи ще подкрепи пътуването и пребиваването на членове на организации от Република България в Страните донори и от Страните донори в Република България за подготовка на съвместни проектни предложения по всяка една от шестте покани за кандидатстване по Програмата.

Дейностите могат да бъдат изпълнявани само на територията на Р.България, Исландия, Лихтенщайн или Норвегия.

Максималният срок за реализиране на двустранна инициатива е 5 (пет) календарни дни, като в тях се включват дните на пристигане и отпътуване.

1. **Максимален размер на финансиране**

Максималният размер на финансиране, което организация-кандидат може да получи по настоящата Покана е в размер до 5000 (пет хиляди) евро, въз основа на разходоопрадвателни документи за действително извършени разходи.

Кандидатите по поканата могат да получат финансиране за учебни визити от Фонда само веднъж.

1. **Допустими разходи:**

Съобразно максималния размер на финансирането по настоящата покана (т.6 от Поканата), следните разходи и съответните лимити към тях се считат за допустими:

А) Разходи за дневни пари за максимум двама души от кандидатстваща организация в размер на 35 (тридесет и пет) евро на ден, на човек.

Б) Разходи за настаняване за максимум двама души от кандидатстваща организация от България в Исландия и Лихтенщайн в размер на 130 (сто и тридесет) евро на нощувка, на човек.

В) Разходи за настаняване за максимум двама души от кандидатстваща организация от България в Кралство Норвегия в размер на 145 (сто четиридесет и пет) евро на нощувка, на човек.

Г) Разходи за настаняване за максимум двама души от кандидатстваща организация от Страните донори в България в размер на 130 (сто и тридесет) евро на нощувка, на човек.

Д) Разходи за самолетни билети за отиване и връщане (от България до Страните донори и от Страните донори до България). Лицата имат право на билет икономична класа.

Е) Разходи за вътрешен транспорт в България между градовете (допуска се икономична класа във влаков и автобусен транспорт). Не се възстановяват разходи за таксиметров превоз или наемане на автомобил.

Ж) Разходи за вътрешен транспорт в Страните донори, между градовете. Не се възстановяват разходи за таксиметров превоз или наемане на автомобил.

З) Разходи за международен обществен транспорт. Не се възстановяват разходи за таксиметров превоз или наемане на автомобил.

1. **Документи за кандидатстване:**

Документите за кандидатстване включват:

1. Апликационна форма (Анекс №1), която се попълва и подава на английски език на следния e-mail: **pa14culture@mc.government.bg** и включва описание на дейностите по посещението;
2. Покана от страна на приемащата организация.

Всяка организация от Страните донори трябва да предостави към апликационната си форма – извлечение от информационен регистър удостоверяващо нейния статут.

Проверка за допустимостта на кандидатите се извършва от Министерство на културата.

Документите могат да бъдат изтеглени на <https://www.eeagrants.bg/en/programs/culture>

1. **Период на действие на поканата:**

Настоящата покана е отворена през целия период на действие на Програма PA14 „Културно предприемачество, наследство и сътрудничество“ (до 2024 г.) и до изчерпване на бюджета на Фонда за двустранни отношения, възлизащ на 100 000 евро.

1. **Разглеждане на апликационни форми**:

Програмният оператор в Министерство на културата одобрява или отхвърля подадената апликационна форма в рамките на 7 (седем) работни дни от датата на нейното получаване на електронен адрес – **pa14culture@mc.government.bg**. Кандидатите ще бъдат информирани по електронна поща относно взетото решение.

NB! Пътуванията и хотели не трябва да бъдат организирани/предплатени, преди потвърждение за финансирането да е получено.

1. **Възстановяване на разходи**

Средствата ще бъдат отпускани на база възстановяване на вече извършени и документирани разходи. Кандидатите трябва да покрият разходите с техни собствени средства и да поискат възстановяване от Министерство на културата след провеждане на двустранната инициатива.

Искането за възстановяване на средства се състои от следните документи:

1. Искане за възстановяване на средства/отчет (Анекс 2);

Прилагат се копия на всички разходоправдателни документи. Бланките на документите са налични на единния портал на ФМ на ЕИП - <https://www.eeagrants.bg/en/programs/culture>

Одобрените кандидати трябва да представят цитираните документи пред Министерство на културата на електронна поща: **pa14culture@mc.government.bg**, в срок от 30 (тридесет) дни след приключването на събитието. Програмния оператор ще възстановява средствата в двуседмичен срок от датата на получаване на попълнено Искане/отчет. Неодобрени разходи не се възстановяват.

Съгласували:

Красимира Стефова, главен секретар

Татяна Цветанова, директор на дирекция ПНДОП

Маргарита Васева, директор на дирекция БФСД

Петър Марков, началник на отдел ЕПП

Изготвил: Пламен Панов, гл. експерт в отдел ЕПП